Alexandra af Grækenland (1870-1891)

Prinsesse Alexandra af Grækenland og Danmark (), i Rusland kaldet Alexandra Georgijevna (), (30. august 1870 – 24. september 1891) var en græsk prinsesse, der blev storfyrstinde af Rusland som ægtefælle til Storfyrst Paul af Rusland. 

Hun var datter af den danskfødte kong Georg 1. af Grækenland og Olga Konstantinovna af Rusland. Alexandra var dermed søster til kong Konstantin 1. af Grækenland og gennem ham tante til tre konger og to dronninger. Hun var ligeledes faster til Prins Philip, hertug af Edinburgh.

Fødsel og familie

Prinsesse Alexandra blev født den 30. august 1870 på sommerslottet Mon Repos på den græske ø Korfu som det tredje barn og ældste datter af den danskfødte kong Georg 1. og dronning Olga af Grækenland, der var født som storfyrstinde af Rusland. Gennem sin far var hun dermed barnebarn af kong Christian 9. (kaldet Europas svigerfar) i hans ægteskab med prinsesse Louise af Hessen-Kassel, mens hun gennem sin mor var barnebarn af storfyrst Konstantin Nikolajevitj af Rusland, tidligere vicekonge af Polen, i hans ægteskab med prinsesse Alexandra af Sachsen-Altenburg. 

Prinsesse Alexandra havde syv søskende: Konstantin (der efterfulgte deres far som konge af Grækenland), Georg, Nikolaos, Maria, Olga (der døde som spæd), Andreas og Christoffer.

Opvækst 

Prinsesse Alexandra tilbragte sin barndom i Grækenland og voksede op sammen med sine seks søskende i Kongeslottet i Athen og på slottet Tatoi ved foden af Parnesbjerget lidt nord for Athen. Som forudsat i den græske forfatning, blev børnene opdraget i den græsk-ortodokse tro i modsætning til deres far, der var forblevet lutheransk. Hun deltog som barn og ung ofte ved de store familiesammenkomster i Danmark på Fredensborg Slot, og hun var meget populær blandt resten af familien. Ligeledes besøgte hun ofte Rusland sammen med sin mor og søskende. Alexandra blev betragtet som smuk, venlig og omgængelig. Internt i familien blev hun kaldt græske Alix (for at adskille hende fra hendes faster, Alexandra af Danmark) eller Aline.

Ægteskab

I 1889 blev hun gift med sin mors fætter, storfyrst Pavel Alexandrovitj af Rusland. Han var det yngste barn af kejser Alexander 2. 

Pavel led af et dårligt helbred og led af en lungesygdom, og havde ofte besøgt Grækenland, hvor klimaet gjorde ham godt. Under disse besøg blev Alexandra og Pavel forelsket, og de blev efterfølgende gift i Skt. Petersborg.

Børn

I ægteskabet fødtes to børn:
Storfyrstinde Maria (1890-1958). I sit første ægteskab (1908-1814) var hun gift med Prins Wilhelm af Sverige , mellemste søn af den senere kong Gustav 5. af Sverige.
Storfyrst Dmitrij (1891-1941). Han blev i eftertiden mest kendt som en af Rasputins mordere.

Død
Storfyrstinde Alexandra døde seks dage efter hun fødte sin søn. 

Hun var på besøg hos sin svoger, storfyrst Sergej Alexandrovitj af Ruslands gods, Ilinskoe, der lå udenfor Moskva da hendes fødsel gik i gang. 

Alexandra var syv måneder henne og fødslen kom uventet, og der var ingen professionlle til at assistere.
Dagen inden fødslen var hun faldet mens gik om bord en båd, og under et bal den efterfølgende dag fik hun krampeveer.

Fødslen fik Alexandra til at gå i koma og hun døde seks dage efter. Hendes forældre og søskende var på besøg i Danmark da fødslen gik i gang, men de nåede frem til dødslejet.

Alexandra blev efterfølgende begravet i Romanov familiens traditionelle begravelseskirke, Peter og Paul-katedralen.

Hendes mand, storfyrst Pavel indgik senere i et morganatisk ægteskab og blev for en tid forvist fra Rusland. Han blev myrdet efter Den russiske revolution.

Genbegravelse
I 1939 fik den græske regering af de sovjetiske myndigheder tilladelse til at genbegrave Alexandra i Grækenland. Hun blev med et græsk skib transporteret til Grækenland og begravet på Tatoi.

Eftermæle
Et hospital i Grækenland, der skulle bekæmpe svangerskabsdød, blev opkaldt efter hende af hendes nevø Kong Paul 1. Ligeledes blev Alexandra-gaden i Athen opkaldt efter hende.

Litteratur

Eksterne links

Prinsesser fra Grækenland
Kongelige fra Rusland
Huset Glücksburg